สวัสดีครับ พอดีมีอาการเป็นรอยแบบวงขึ้นที่หัวอวัยวะเพศหลายจุด แต่ไม่แสบ ไม่คันและไม่ได้มีเพศสัมพันธ์ครับ ไปหาคุณ คุณวินิจฉัยว่าเป็นเชื้อราจากความอับชื้นและได้รับยาทาน Fluconazole (10 เม็ด) และยาทา Clotrimazole มาหนึ่งหลอดครับ แต่หลังจากทานยาครบ 10 เม็ดและทายาตามคุณสั่งเหมือนอาการจะไม่ลดลงเลยครับ พอดีจะมีคำแนะนำเกี่ยวกับอาการไหมครับ
สวัสดีค่ะ อาการมีรอยเป็นวงขึ้นที่หัวอวัยวะเพศชายหลายจุด ไม่มีอาการอย่างอื่นชัดเจนนั้น อาจจะเกิดจากรอยถลอกตื้นๆ ตามหลังการเสียดสี ผื่นผิวหนังอักเสบตรงอวัยวะเพศซึ่งอาจเกิดจากภูมิแพ้ การระคายสัมผัส การแพ้สารสัมผัส หรือเป็นผื่นผิวหนังอักเสบไลเคน พลานัส ผื่นสะเก็ดเงินที่อวัยวะเพศ กลุ่มการติดเชื้อเช่นเชื้อรา เชื้อแบคทีเรียก็เป็นไปได้ แต่ควรได้รับการนำเยื่อบุอวัยวะเพศไปตรวจเพิ่มเติมหาเชื้อด้วยกรณีนี้ที่ได้รับการรักษาแบบการติดเชื้อรามาแล้ว แต่อาการไม่ดีขึ้น ควรกลับไปพบแพทย์เพื่อตรวจซ้ำอีกครั้ง และอาจจะต้องหาโรคหรือการติดเชื้ออื่นๆดังกล่าวไป หรืออาจจะต้องตรวจคัดกรองโรคติดต่อทางเพศสัมพันธ์ทางปัสสาวะไปด้วย แต่ถ้าเป็นแค่รอยเป็นวงๆ ไม่ใช่แผล ไม่มีปัสสาวะแสบขัด ก็นึกถึงกลุ่มโรคติดต่อทางเพศสัมพันธ์ได้น้อยเบื้องต้น รักษาความสะอาดบริเวณอวัยวะเพศให้ดี ไม่ให้อับชื้น ไม่ใส่เสื้อผ้าที่รัดๆ งดการมีเพศสัมพันธ์ ไม่ไปแกะเกาหรือขัดถูบริเวณที่เป็น